ھندو مسلم اتحاد کے فروغ پر تاکید

ہندوستان کے پلاننگ کمیشن کی سابق رکن ڈاکٹر سیدہ سیدین حمید نے کہا ہے کہ موجودہ حالات میں مولانا آزاد کے ہندومسلم اتحاد کے نظریے کو اپناکر ہی ملک میں امن اور خیرسگالی کا ماحول قائم کیا جاسکتا ہے

خبر کا کوڈ: ۴۴۱۵۹۱

تاریخ: ۱۱ بهمن ۲۰۱۹ - ۲۳:۵۰

رسا نیوز ایجنسی کی رپورٹ کے مطابق، نئی دہلی میں قومی کونسل میں مولانا آزاد پر منعقدہ ایک اجلاس سے خطاب کرتے ہوئے ان کا کہنا تھا کہ مولانا آزاد کے ہندو مسلم اتحاد کے نظریے پر عمل پیرا ہونے کی ضرورت ہے ۔

انہوں نے کہا کہ مولانا آزاد کس طرح ہندو مسلم اتحاد پر زور دیتے ہوئے اس کا اندازہ ان کے اس اقتباس سے لگایا جاسکتا ہے جس میں انہوں نے کہا تھا ”آج اگر ایک فرشتہ آسمان کی بدلیوں سے اتر آئے اور دہلی کے قطب مینار پر کھڑا ہوکر یہ اعلان کرے کہ سوراج چوبیس گھنٹے کے اندر مل سکتا ہے بشرطیکہ ہندوستان ہندو مسلم اتحاد سے دستبردار ہوجائے تو میں آزادی سے دستبردار ہوجاؤں گا‘ لیکن ہندو مسلم اتحاد نہیں چھوڑوں گا کیوں کہ اگر ہمیں سوراج نہیں ملا تو یہ ہندوستان کا نقصان ہوگا لیکن اگر ہندو مسلم اتحاد قائم نہ ہوسکا تو یہ عالم انسانیت کا نقصان ہوگا“۔

انہوں نے کہاکہ انیس سو تیئیس میں جب مولانا آزاد محض پینتیس سال کی عمر میں کانگریس کے صدر منتخب کئے گئے تو اس وقت بھی انہوں نے ہندو مسلم اتحاد پر زور دیا تھا اور کہا تھاکہ ہماری آزادی کی بنیاد ہی ہندو مسلم اتحاد ہے۔/۹۸۸/ن